16/06/2022 | Administración LocalMunicipal
Cabana de Bergantiños
Expropiación

ANUNCIO O Pleno da Corporación Municipal, en sesión extraordinaria celebrada o 12/05/2022 (con corrección de erros adoptada en sesión do 26/05/2022), adoptou o acordo que de seguido se transcribe na súa parte dispositiva, e que se somete a información pública insertando os correspondentes anuncios no Boletín Oficial da Provincia e no taboleiro de anuncios do Concello, así como nun xornal de gran circulación da provincia, durante un prazo de vinte días, contados a partir da súa publicación no Boletín Oficial da Provincia, co obxecto de que os interesados poidan formular alegacións sobre a procedencia da ocupación ou disposición dos bens e o seu estado material ou legal. Para estes efectos o expediente estará exposto no Departamento de Urbanismo do Concello de Cabana de Bergantiños, sito no lugar de A Carballa, s/n, Cesullas, 15115 Cabana de Bergantiños. Ao mesmo tempo, en cumprimento da normativa vixente, esta publicación servirá como notificación aos interesados que resulten descoñecidos, se ignore o lugar para a práctica da notificación, ou ben porque intentada a notificación non se puido efectuar. APROBACIÓN INICIAL DO EXPEDIENTE DE EXPROPIACIÓN DOS BENS E DEREITOS NECESARIOS PARA A EXECUCIÓN DA OBRA: “ACONDICIONAMENTO AMBIENTAL E POSTA EN VALOR DO BORDE LITORAL DE CABANA DE BERGANTIÑOS: O CURRO-MONTE SAN SEBASTIÁN”. Declaración de utilidade pública e acordo inicial de necesidade de ocupación Vista a memoria xustificativa asinada pola Alcaldía da necesidade de incoar un expediente expropiatorio onde se xustifica a utilidade pública da mesma, baseándose en razóns de interese público tales como o acondicionamento da zona para a mellora do medio ambiente urbano protexendo e potenciando o patrimonio natural, potenciar o aceso da población á cultura, ó coñecemento da flora e da fauna, mellorar espazos dentro do término municipal para a práctica do deporte e a ocupación do tempo de lecer. Vista o proxecto “Acondicionamento ambiental e posta en valor do borde litoral de Cabana de Bergantiños: O Curro-Monte San Sebastián”, redactado polo enxeñeiro Jose Cristobal Leache Atxega, asinado a febreiro do ano en curso, onde se recollen as obras a realizar e a relación individualizada de afectados e intereses. Visto o informe técnico no que se relacionan as parcelas a ocupar pola execución das devanditas obras e se realiza a súa valoración. Visto o informe de Secretaría obrante no expediente, de data 24/02/2021 Esta Alcaldía propón ao Pleno a adopción do seguinte acordo: PRIMEIRO.–Aprobar o proxecto da obra denominada Acondicionamento ambiental e posta en valor do borde litoral de Cabana de Bergantiños: O Curro-Monte San Sebastián”, recollida no proxecto redactado polo enxeñeiro D. Jose Cristobal Leache Atxega en data febreiro de 2021. SEGUNDO.–Declarar a utilidade pública da obra denominada: “Acondicionamento ambiental e posta en valor do borde litoral de Cabana de Bergantiños: O Curro-Monte San Sebastián”, recollida no proxecto do mesmo nome redactado polo enxeñeiro D. Antonio J. Durán Maciñeira en data febreiro de 2021 TERCEIRO.–Aprobar inicialmente a relación, que segue a continuación, que comprende os bens e dereitos, asi como os seus titulares, que se consideran de necesaria ocupación para a execución das obras incluidas no proxecto: Acondicionamento ambiental e posta en valor do borde litoral de Cabana de Bergantiños: O Curro-Monte San Sebastián, de conformidade co informe técnico emitido con data 25/02/2021, polo enxeñeiro Ana Lidon Joita Lakbir Bardolet. CUARTO.–Someter a información pública a relación dos bens e dereitos de necesaria ocupación insertando os correspondentes anuncios no Boletín Oficial da Provincia e no taboleiro de anuncios do Concello asi como nun dos xornáis de maior circulación da provincia, durante un prazo de vinte días, contados a partir da última das publicacións referidas, co obxecto de que os interesados poidan formular alegacións sobre a procedencia da ocupación ou disposición dos bens e o seu estado material ou legal. Para estes efectos o expediente estará exposto no Concello (Departamento de Urbanismo), sito no lugar de A Carballa- Cesullas, s/n, Cabana de Bergantiños. QUINTO.–Notificar este acordo, de forma individual, a cada un dos interesados. SEXTO.–Publicar este acordo para que, de conformidade coa normativa vixente, serva de notificación aos interesados que resulten descoñecidos, se ignore o lugar para a práctica da notificación, ou ben porque intentada a notificación non se puido efectuar. En Cabana de Bergantiños, a 7 de xuño de 2022. O ALCALDE José Muíño Domínguez